Aivo Udras

Aivo Udras (sündinud 15. märtsil 1970 Võrus) on endine eesti laskesuusataja (vaadatud 04.04.2015).

Ta lõpetas aastal 1989 Võru Tööstustehnikumi. 

Sportlik karjäär
Spordiga hakkas Udras tegelema 1981. aastal. Ta on treeninud Võru Spordikoolis Ants Joonase ning Eesti koondises Kalev Puki, Heino Mäesalu ja Tõnu Pääsukese juhendamisel.

Osalenud 1992. aasta taliolümpiamängudel Albertville'is (10 km sprindis 61. koht ja teatesõidus 11. koht) ja 1994. aasta taliolümpiamängudel Lillehammeris (10 km sprindis 50. koht, 20 km distantsil 16. koht ja teatesõidus 13. koht). Talle kuulub meeste seas Eesti kõigi aegade parim olümpiatulemus (16. koht) laskesuusatamises.Alustame Eesti taliolümpiaajaloo meeldejäävamate hetkede tutvustamist. sport.delfi.ee, 29. jaanuar 2014.

1992. aasta laskesuusatamise maailmameistrivõistlustel Novosibirskis oli ta 20 km meeskonnasõidus pronksi võitja (koos Hillar Zahkna, Urmas Kaldvee ja Kalju Ojastega), 1993. aasta laskesuusatamise maailmameistrivõistlustel Borovetsis oli ta 10 km sprindis 58. ja 20 km meeskonnasõidus 14. 1994. aasta MM-l saavutas 10 km meeskonnasõidus 11. koha. 

Ta on võitnud Eesti meistrivõistlustel individuaalselt pronksmedali (1993), teatesõidus hõbemedali (1990) ja murdmaasuusatamises teatesõidus 2 hõbemedalit (1991, 2000).

Isiklikku
Tema elukaaslane oli suusataja Silja Suija. Neil on neli last, kellest üks on autist.Elu võimalikkusest koos autistiga: "Kogu aeg käib üks taplus". ekspress.delfi.ee, 5. oktoober 2016.

Aastal 1997 sai Udras OÜ Silja Sport juhatuse liikmeks. 2021. aastast on ta OÜ Haanja Keskus juhatuse liige.Aivo Udras. inforegister.ee.

Viited

Välislingid

  Aivo Udras. olympedia.org.
 Priit Pullerits. Silja Suija põletab küünalt kahest otsast. postimees.ee, 5. märts 2005.
 Tuntud poliitik Silja Suija ahistas oma endist meest, sai kaela krimiasja ja peab tegema üldkasulikku tööd. lounaeestlane.ee, 8. juuni 2022.

Kategooria:Eesti laskesuusatajad
Kategooria:Sündinud 1970